סבסטיאנו סרליו

דוגמת שער מן הספר על שערים ודלתות
סבסטיאנו סרליו (באיטלקית: Sebastiano Serlio; 6 בספטמבר 1475 – 1554 לערך) היה אדריכל איטלקי מן הזרם המנייריסטי. אחד השותפים לצוות התכנון של טירת פונטנבלו. נודע כמי שסייע לתקנן את השימוש בסדר קלאסי באדריכלות באמצעות ספריו רבי ההשפעה Tutte l'opere d'architettura et prospetiva ("כל החיבורים על אדריכלות ופרספקטיבה") שראו אור גם בשם I sette libri dell'architettura ("שבעת ספרי האדריכלות").

== תולדות חייו ==
יליד בולוניה. בשנת 1514 עבד ברומא באטלייה של בלדסרה פרוצי, תחילה כצייר ולאחר מכן כאדריכל. הוא נותר בעיר עד ביזת רומא בשנת 1527, אז עזב לוונציה, בה שהה עד שנות ה-40 של המאה ה-16.

חזיתות הכנסיות שתכנן היו בעלות אופי קלאסי מוקפד. ספריו, יותר מאשר עבודה מסוימת כלשהי, הובילו את פרנסואה הראשון, מלך צרפת להזמינו לצרפת על מנת להשתתף בצוות התכנון האיטלקי של טירת פונטנבלו, יחד עם ג'אקומו בארוצי דה ויניולה ובנוונוטו צ'ליני ואחרים. בנוסף עסק גם במקביל בפרויקטים פרטיים.

נפטר לא מאוחר מ-1554 בפונטנבלו, לאחר ששהה מספר שנים בליון.

== ספריו ==
חיבורו העיקרי של סרליו הוא ה-Tutte l'opere d'architettura et prospetiva ("כל החיבורים על אדריכלות ופרספקטיבה"), שנקרא כך רק בהוצאות המלאות של הקורפוס לאחר מותו, לא ברור האם ומה השם שהתכוון סרליו לתת לספר כיצירה שלמה. הספר עשיר באיורים וכתוב באיטלקית (וחלקים מסוימים גם בצרפתית במקביל) המיועד לאדריכלים ואנשי מקצועות הבנייה. עם צאתו לאור של הכרך הראשון (שהוא הספר הרביעי בחיבור) ב-1537, כבר עבד סרליו על המיזם למעל מעשור וכבר חילק אותו לשבעה ספרים. רק חמישה כרכים ראו אור בחיי המחבר. הספר השישי נחשב שנים רבות לחיבור אבוד והודפס רק ב-1966.

חמשת הספרים הראשונים ראו אור בחיי המחבר ומכסים את כל החומר על גאומטריה, פרספקטיבה, אדריכלות רומא העתיקה, הסדר הקלאסי ותכנון כנסיות. הספר השישי עוסק בבית הפרטי מבקתות איכרים ועד ארמונות מלכים. הספר כולל מידע רב ערך על הבית בתקופת הרנסאנס ועל ביצורים בסביבה העירונית וכן תכנון שלו, שלא יצא לפועל, של הלובר. הספר השביעי עוסק בבעיות אדריכליות כגון שחזור חזיתות גותיות ודיון בסימטריה ובפרופורציות.

שני ספרים נוספים אינם נחשבים לחלק קאנוני מהחיבור: הספר על שערים ודלתות (il Libro Extraordinario) שראה אור בליון הכולל כמעט אך ורק מתמונות ומכיל 50 פרויקטים של פורטלים מונומנטליים בליווי כיתובים קצרים והקדמה באיטלקית ובצרפתית. כיוון שהספר השישי נחשב לאבוד, מוספר בהוצאות רבות הספר על הדלתות כספר השישי. הספר השמיני "סירוס" (Castramentatio), הוא תיאור של מחנה צבאי רומי, העוקב אחר תיאור בספרו של פוליביוס על הקמת מחנה מונומנטלי עבור הקיסר טריאנוס, שכלל פורום, מרחצאות וארמון קונסולרי. הספר שונה באפיו משאר הספרים בחיבור בכך שאינו נושא אופי מעשי.

=== סדר פרסום הספרים ===
{| border="1" cellpadding="2" cellspacing="0" class="wikitable sortable" style="width:100%; margin:1em 1em 1em 0; background:#f9f9f9; border:1px #aaa solid; border-collapse:collapse; font-size:90%;"
|- style="background:#efefef;"
! שנת הוצאה
! מספור מקורי
! מקום ההוצאה
! שם באיטלקית
! שם בעברית
! הערה
|-
|1537
|4
|ונציה
|<div class="mw-content-ltr">Regole generali di architettura</div>
|כללים אדריכליים כלליים
|הספר הראשון שראה אור
|-
|1540
|3
|ונציה
|<div class="mw-content-ltr">Terzo libro, nel quale si figurano e si descrivono le antiquità di Roma</div>
|הספר השלישי, שבו מתוארות עתיקות רומא
|הוקדש לפרנסואה הראשון, מלך צרפת
|-
|1545
|1 2
|פריז
|<div class="mw-content-ltr">Il primo ed il secondo libro d'Architettura</div>
|הספר הראשון והשני של אדריכלות
|דו-לשוני (איטלקית וצרפתית), גאומטריה ופרספקטיבה
|-
|1547
|5
|פריז
|<div class="mw-content-ltr">Delli Templi</div>
|על המקדשים
|דו-לשוני (איטלקית וצרפתית)
|-
|1551
|(-)
|ליון
|<div class="mw-content-ltr">Il Libro Extraordinario</div>
|הספר יוצא הדופן
|על דלתות ושערים. מוספר בטעות כספר 6
|-
|1575
|7
|פרנקפורט
|<div class="mw-content-ltr">delle habitationi di tutti li gradi di homini</div>
|על מגורי כל דרגות האדם
|לאחר מות המחבר
|-
|1966
|6
|מילאנו
|
|
|
|-
|1994
|8?
|מילאנו
|<div class="mw-content-ltr">Castramentatio</div>
|סירוס
|לפי פוליביוס
|}

== השפעה ==
דגם חזית כנסייה סטנדרטי של סרליו ששימש באדריכלות עד המאה ה-18

השפעת הספר הייתה רבה בצרפת, בארצות השפלה ובאנגליה כסוכן שהעביר את תפיסות הרנסאנס האיטלקי באדריכלות למדינות צפון אירופה ומערבה.

חמש שנים בלבד לאחר צאתו לאור, כבר הביא מדפיס פלמי את ספר IV להדפסה באנטוורפן בתרגום לצרפתית, גרמנית ופלמית. ב-1606 ראו אור באמסטרדם ספרים I-IV בהולנדית וב-1611 ראו אור בלונדון בתרגום לאנגלית, מן התרגום ההולנדי והמשיכו להופיע באותו תרגום במשלך למעלה משלוש-מאות שנה. עבודות של אדריכלים בשטח מצביעות על הפנמה של הרעיונות והעקרונות של סרליו. הספר נמצא בספרייתם של האדריכלים הבריטים כריסטופר רן וג'ון ווד האב. האדריכל איניגו ג'ונס החזיק בעותק מקורי באיטלקית עליו העיר הערות.

== ראו גם ==
* קשת סרליאנית

== קישורים חיצוניים ==

* [http://www.rarebookroom.org/Control/serext/index.html ספר הדלתות והשערים], אוסף ספריית הקונגרס
* [http://architectura.cesr.univ-tours.fr/Traite/Auteur/Serlio.asp?param=en פירוט ההדפסות והתרגומים]
* [https://gutenberg.beic.it/view/action/nmets.do?DOCCHOICE=13217682.xml&dvs=1657542340031~953&locale=iw_IL&search_terms=&show_metadata=true&adjacency=&VIEWER_URL=/view/action/nmets.do?&DELIVERY_RULE_ID=7&divType= מהדורה דיגיטלית] ,פרויקט גוטנברג
* [https://archive.org/details/firstbookeofarch00serl Five bookes of architecture: translated out of Italian into Dutch and out of Dutch into English], 1611, ארכיון האינטרנט
* 
* 

קטגוריה:אדריכלים איטלקים במאה ה-16
קטגוריה:אדריכלות הרנסאנס
קטגוריה:ילידי 1475
קטגוריה:נפטרים ב-1554